PAMOKOS PLANAS

|  |  |
| --- | --- |
| Klasė, dalykas | 3 klasė, pasaulio pažinimas |
| Pamokos tema | Kaip išradimai keičia pasaulį? |
| Pamokos tipas | Žinių įtvirtinimo pamoka |
| Mokymosi uždavinys (-iai) | Mokiniai, dirbdami individualiai ir grupėmis, remdamiesi asmenine patirtimi ir vadovėlio informacija, gebės 1-2 teiginiais pasakyti, kuo seniau vertėsi žmonės, paaiškinti mokslo laimėjimų pritaikymą, atradimų įtaką žmogui, remdamiesi pavyzdžiais, pasakys 1-3 faktus, kaip pritaikius mokslo atradimus pagerėjo žmonių gyvenimas ir sveikata. |
| Įsivertinimo kriterijus | Mokiniai turi rasti 1-2 išradimus rodomame mokomajame filmuke, grupėse atlikti bandymus, juos pristatyti, suformuluoti 1-2 išvadas. „Šviesoforas“ |
| Mokymo(-si) metodai | Diskusija, aiškinimas, demonstravimas, individualus darbas, darbas poroje, darbas grupėse, bandymai. |
| Priemonės | Programa „Išmanieji robotai“ ( „Mokslo išradimai“ ,“Žmonių buitis seniau ir dabar.“) skaidrės „10 išradimų labiausiai pakeitusių žmonių gyvenimą‘, priemonės bandymams, padalomoji medžiaga (lentelės, kuriose mokiniai spėja ir užrašo išradimus, daiktus, labiausiai pakeitusius žmonių gyvenimą), vadovėlis „Gilė" 3 klasei. |
| MOKYMO IR MOKYMOSI VEIKLOS |
| BENDROJI DALIS. Mokinių sudominimas, pamokos uždavinio skelbimas, jų patirties išsiaiškinimas | Trukmė | Komentarai |
| Mokytojos veiksmai : mokytoja pateikia mokiniams klausimus: kaip sekasi, kaip nusiteikę? Kodėl?( Ar pavalgę, apsirengę, sveiki, mylimi, jumis rūpinamasi?) Ne visada žmonės taip puikiai gyveno. Grupelėse aptariama ir pristatoma, kaip žmonės gyveno seniau?( I gr.- Kokius įrankius naudojo pirmieji žmonės? II gr.- Kur gyveno, ką vilkėjo, ką avėjo akmens amžiaus žmonės? III gr.- Iš kur žmonės gaudavo maisto? IV gr.-Kaip pasikeitė žmonių gyvenimas ėmus lydyti metalą?)Mokinių veiksmai: mokiniai klausimus aptaria grupelėje ir pristato visai klasei. Mokytoja įvardina pamokos temą, uždavinius ir vertinimo kriterijus. Aptariama, ko pamokoje mokysis - kokio rezultato sieks. Mokytoja įvardina pamokos temą, uždavinius ir vertinimo kriterijus.Mokinių veiksmai : Mokiniai diskutuoja apie tai, kas yra draugas, įvardija, kas yra klasės, suolo draugas. Mokiniai stato bokštą, nusako patirtą jausmą. Mokiniai klausosi, ką pamokoje mokysis - kokio rezultato sieks. | 7 min. | Mokytoja pamokos pradžioje suskirsto mokinius į 4 grupes (duoda ištraukti skirtingų spalvų korteles). Mokiniai paraginami draugiškai dirbti grupėje, pasiskirstyti pareigomis.  |
| PAGRINDINĖ DALIS. | Trukmė | Komentarai |
| Mokytoja paprašo mokinių atsiversti vadovėlio „Gilė“ 8 p. Paprašo pasakyti, kas yra išradimas. Skaito vadovėlio teiginius ir aptaria. Grupėms išdalinamos kortelės su užrašytais prietaisų pavadinimais. Mokiniai aptaria ir pasako, kam naudojamas šis prietaisas, kaip jis pakeitė žmonių gyvenimą.Mokytoja kviečia pažiūrėti mokomąjį filmuką “Žmonių buitis seniau ir dabar“, porose suskaičiuoti senovinius įrankius, prietaisus, kuriuos dar naudoja jų šeimos nariai, aptarti grupėse ir parašyti kokią naudą šie išradimai teikia žmonėms. Po vieną-du grupių atsakymus surašome lentoje. (Pagreitina darbą, pakeičia žmones, įdomiau, greičiau galima dirbti, padeda gerinti sveikatą, keičia bendravimą, keliavimą).Mokiniams išdalinamos namelio formos lentelės, kurias vaikai surašo svarbiausius, jų manymu, išradimus nuo seniausių laikų (reikia remtis paėjusios pamokos ir dabartinės medžiaga.) Mokytoja pakviečia pažiūrėti skaidres „10 išradimų labiausiai pakeitusių žmonių gyvenimą“ ir palyginti su mokinių lentelėse įrašytais išradimais, papildyti lenteles naujais duomenimis. Rezultatai trumpai aptariami, grįžtama prie pamokos uždavinio. Mokiniams rodomas mokomasis filmukas. „Mokslo išradimai“. Jį žiūrėdami turės rasti 1-2 išradimus, kurie pagerina žmonių sveikatą, pagreitina buities darbus, padeda greičiau keliauti. Rezultatai trumpai aptariami. Mokytoja klausia, ar mokiniams būtų smagu, džiugu ką nors išrasti? Pakviečia pabūti išradėjais. I ir III grupės atlieka bandymą , aprašytą vadovėlio 66 pusl. II ir IV grupių nariai bando „pervežti“ sunkų rąstų (pieštukų) svorį. Grupių nariai vieni kitiems demonstruoja išradimus, suformuluoja 1-2 išvadas**.**  | 30 min. | Mokytoja stebi, kaip mokiniams sekasi atlikti bandymą, konsultuoja mokinius, pataria. |
| BAIGIAMOJI DALIS. Apibendrinimas: vertinimas, įsivertinimas, refleksija | Trukmė | Komentarai |
| Mokytoja dėkoja trečiokams už aktyvų darbą pamokoje. Skatina mokinius tyrinėti, atrasti, kurti „Ateities kūrimas – labai rizikingas dalykas. Tačiau mažiau rizikingas už mėginimą to nedaryti. Didelei daliai tų, kurie bandys tą daryti, tikrai nepavyks. Tačiau tikrai nepavyks visiems tiems, kurie to nedarys“ – teigia P.F. Drucker. Mokiniams siūloma pagalvoti, kokiu prietaisu jie dažniausiai naudojasi, įsivaizduoti, kaip jis pasikeis po 100 metų ir nupiešti. Darbai sukabinami lentoje.Įsivertinimas. Kiekvienas mokinys vertina savo darbą pamokoje, trumpai pasako, kas labiausiai pavyko. „Šviesoforo“ metodu grupės vertina viena kitos darbą. Mokytoja pasidžiaugia mokinių rezultatais. Pateikiamos 2 skirtingos užduotys, kurias mokinys gali pasirinkti ir atlikti namuose.Mokiniai dėkoja mokytojai už pamoką. | 8 min. | Mokytoja stebi vaikus, kuriems reikia pagalbos, pataria ir padeda. Mokiniai pasirenka savarankiškai užduotį, kurią atliks namuose. |
| Priedai. |